projecte-aina/dolly3k_ca huggingface dataset:
Pregunta: Quina és la millor rutina nocturna de cura de la pell?
Resposta: Això depèn del tipus de pell que tinguis, com ara pell grassa, normal o seca. Hi ha productes beneficiosos per a cada tipus de pell, però també n’hi ha d’altres que són beneficiosos per a tots els tipus. A algunes persones els agrada rentar-se la cara a la nit amb un netejador suau, seguit d'una exfoliació física o química de vegades. Després de rentar i exfoliar, es pot aplicar un tònic per tancar els porus i refrescar la pell. En funció de les necessitats de la teva pell, pots optar per aplicar un sèrum. També hi ha màscares facials que es poden aplicar després de la neteja, com ara mascaretes d'argila, pelables i làmines. Una bona crema hidratant és essencial per a qualsevol tipus de pell. És molt important utilitzar sempre SPF al matí abans de sortir de casa.
Pregunta: Quins dels següents són equips d'exercici: bicicleta, llibre, manuelles, cinta de córrer, cullera, televisió.
Resposta: Les bicicletes, les manuelles i les cintes de córrer són equipaments per fer exercici. Les bicicletes es poden utilitzar tant a l'exterior com a l'interior, i són una bona manera de millorar la salut cardiovascular. Les manuelles, que generalment es fan servir al gimnàs però també poden utilitzar-se a casa, ajuden a millorar la massa muscular mitjançant l'entrenament de força. Una cinta de córrer és una manera fantàstica de millorar el treball cardiovascular ja que et permet córrer en un lloc interior. Els llibres no són equipaments esportius, ja que llegir no requereix massa esforç físic. Una cullera serveix per menjar, però no ajuda a massa a millorar la salut cardiovascular ni la força. Finalment, es pot mirar la TV mentre es fa exercici, però no és una eina per fer-ne.
Pregunta: Quina és la llei suprema del país?
Resposta: La Constitució.
Pregunta: Imagina que ets un ésser immortal que s’enfronta a l’exhauriment de la calor de l'univers.
Resposta: Després d'haver viscut tant, el temps deixa de tenir sentit. El que sí té sentit és no poder persistir com a immortal un cop s’acabi la capacitat de l'univers per produir calor. Després de tots els tràgics esdeveniments pels quals he hagut de passar, ningú et prepara per al veritable final. Contemplar com l'última estrella del fons negre parpelleja. El forat negre d'una estrella moribunda encara emet una mica de radiació que ens dona un alè de vida, mentre esperem la mort de l'última escalfor de l'univers. Jo, acompanyat d’altres formes de vida anteriors que han pres forma digital, estem aquí reunits, al final. Hem migrat cap a l'últim vestigi d'una nau que va servir com a nau de nodes informàtics galàctics que va travessar l'espai a la velocitat de la llum difonent coneixement per tot l'univers. Hem hagut de transformar la majoria dels sistemes per adaptar-los als baixos nivells de radiació que emet l'última energia que emana a l'univers, però això no n'hi ha prou perquè tots els digiformes sobrevisquin. Determinar quins arxivem i quins permetem que sobrevisquin en línia ha estat una decisió complicada. Al principi, alguns volien persistir. Poc després, altres van demanar ser els següents a la fila de l'arxivament. Alguns de nosaltres volem analitzar les dades fins al final, encuriosits per observar què acaba passant. Calculem que amb el nivell que tenim de reserves i capacitat, podem continuar observant l'espai durant 2,14 minuts després de l'emissió de l'últim bit de radiació. Alguns pensen que si tanquem determinats sistemes no essencials, podem arribar una mica més enllà. De qualsevol manera, hem acordat continuar registrant totes les dades a l'emmagatzematge permanent fins al final. A tot aquell que llegeixi això, bona sort.
Pregunta: Vaig de campaments i vull beure aigua del riu. Dona’m tres opcions que pugui fer servir.
Resposta: Pots bullir aigua, fer servir un filtre d'aigua o afegir tractaments químics a l'aigua per potabilitzar-la.
Pregunta: Quina diferència hi ha entre una universitat de recerca i una universitat d'arts liberals?
Resposta: Una universitat de recerca és una institució que atorga títols de doctorat centrada en la investigació acadèmica. Les universitats d'arts liberals, tot i que també fan investigació (sense arribar al nivell de doctorat), estan més enfocades en l’ensenyament del grau i tenen l’objectiu d’ampliar el desenvolupament de la curiositat intel·lectual i els coneixements generals, més que no pas el currículum professional, vocacional o tècnic.
Pregunta: Com puc portar una vida més activa i fer més exercici?
Resposta: Aquí tens algunes idees que pots aplicar al teu dia a dia per fer més l'activitat i construir una rutina d'exercici regular.

Anar en bicicleta: pots anar amb la bicicleta a la feina o fer un passeig amb amics o familiars. Si prefereixes fer-ho en un lloc tancat, pots anar a una classe d'spinning en un gimnàs del barri.

Caminar: porta el teu gos a passejar o demana a amics o veïns de passejar el seu gos; això pot fer que caminar sigui més divertit. En el trajecte cap a la feina, pots baixar del tren o de l'autobús una parada abans per anar caminant a l'oficina i pujar per les escales en lloc d’agafar l'ascensor.

Córrer: només necessites unes vambes i el mínim equipament esportiu. Pots llevar-te 30 minuts més d’hora i córrer una estona abans d’anar a la feina. I si t'agrada, pots inscriure’t a una cursa benèfica per afegir una motivació addicional o apuntar-te a una cursa de barri.

Natació: una activitat de baix impacte que t’ajudarà a millorar tots els aspectes de la teva forma física.

L'entrenament de resistència amb pes corporal o pesos lliures en un gimnàs t'ajudarà a millorar la força i tonificar els músculs i, a més, és fantàstic per a la ment.
Pregunta: Per què les mares són bones en multitasca?
Resposta: Ser mare és exigent. Ets responsable de moltes coses, incloent-hi, entre d'altres, la seguretat dels fills, ja que aquests depenen únicament de la mare. Per això, la mare ha d’alimentar i banyar els fills i assegurar-se que estiguin ben atesos. En el que podríem anomenar una llar normal, la mare és responsable del benestar dels seus fills fins que siguin adults, és a dir, fins als 18 anys. Durant aquests 18 anys, cal dur-los al metge, a l'escola i a activitats extraescolars i procurar ser un membre actiu de la comunitat. Diuen que es necessita un poble per criar un infant, però la bona criança comença per ser una bona mare. Mentre fan tot això pels seus fills, també han de tenir cura d’elles mateixes, de la llar, de la parella i, en molts casos, de la seva pròpia carrera. Per gestionar tot això, cal que dominis la multitasca i que facis malabarismes amb moltes responsabilitats alhora. Per això crec que les mares són bones per fer de tot i més.
Pregunta: Quins mesos tenen 30 dies?
Resposta: Els mesos de 30 dies són abril, juny, setembre i novembre.
Pregunta: 99 % és una bona nota per a una redacció?
Resposta: Sí, un 99 % és una nota excel·lent per a una redacció!
Pregunta: Classifica cada element segons sigui de joieria o roba: anell, camisa, pantalons curts, mitjons, collaret, polsera.
Resposta: Anell: joieria.
Camisa: roba.
Pantalons curts: roba.
Mitjons: roba.
Collaret: joieria.
Polsera: joieria.
Pregunta: De què està fet normalment el wasabi?
Resposta: El wasabi s'elabora tradicionalment amb rave picant. La majoria de wasabis comercials que trobem als restaurants i les botigues de queviures solen ser una barreja de rave picant, mostassa i colorant alimentari verd.
Pregunta: Què és un "one-timer" a l'hoquei sobre gel?
Resposta: L'hoquei sobre gel és un esport que normalment es juga amb un porter i cinc patinadors en cadascun dels dos equips contraris. "One-timer" és una expressió utilitzada per descriure un tir fet per un jugador directament després de rebre la passada d'un altre jugador en un sol moviment, que no ha de ser necessàriament un xut a porteria. "One-timer" s'anomena així per descriure el gir enrere i el cop del disc des d'una passada, desviació o redirecció sense aturar o controlar el disc abans. La idea que hi ha darrere del nom "one-timer" fa referència al fet que el tirador té una oportunitat de contactar amb el disc d'aquesta manera i, sense el temps adequat, corre el risc de perdre el tir completament ja que el disc està en moviment mentre prova d’executar-lo.
Pregunta: Explica l’ús dels bloquejos al bàsquet.
Resposta: Al bàsquet, quan un equip té la pilota, un jugador pot fer de pantalla per bloquejar un defensor amb el seu cos, però assegurant-se de no estendre les mans. Això permet que el jugador que té la pilota pugui passar, tirar a cistella, etc. sense cometre cap falta. Si el jugador que fa el bloqueig es mou durant aquest bloqueig, l'àrbitre assenyalarà bloqueig en moviment i la pilota la rebrà el jugador que s'ha mogut durant el bloqueig des de la línia de mitja pista. En qualsevol cas, els bloquejos no es consideren falta per contacte tret que hi hagi contacte físic amb les mans o els peus.
Pregunta: Què és una persona vegana?
Resposta: Una persona vegana no menja cap producte alimentari animal ni de procedència animal, incloent-hi ous, peixos, productes làctics i, en alguns casos, mel.
Pregunta: Demostra el teorema de Pitàgores.
Resposta: Hi ha una prova geomètrica que demostra que la hipotenusa al quadrat és igual a la suma dels quadrats dels costats d'un triangle. La suma de les àrees dels dos quadrats dels catets (a i b) és igual a l'àrea del quadrat de la hipotenusa (c).

Expressió de l’equació: a^{2}+b^{2}=c^{2}
Pregunta: Com es pronuncia la paraula "grip"?
Resposta: La paraula "grip" es pronuncia des de la part posterior de la boca cap a la davantera.
Pregunta: Per què la gent eleva els camions?
Resposta: Quan la gent parla d'"elevar" els camions, es refereix a incrementar l'alçada i la distància respecte al terra modificant la suspensió del vehicle. La majoria de vegades es refereix a camionetes descobertes, ja que aquests vehicles venen de fàbrica amb la part davantera del vehicle a una alçada inferior a la del darrere. Conegut com a "rake", està pensat per permetre que el vehicle circuli a una alçada plana fins i tot quan transporta un pes considerable a la plataforma del camió o porta remolcs pesats. Hi ha diversos mètodes per alçar un vehicle que van des de separadors econòmics per elevar les molles que venen de sèrie fins a sistemes més complets que substitueixen diversos elements de la suspensió per components nous dissenyats específicament. Normalment, la gent eleva el camió per estètica, però també per incrementar l'alçada respecte al terra i per millorar la conducció fora de la carretera.
Pregunta: Quina és la millor professió que existeix?
Resposta: No hi ha cap feina o carrera que sigui la millor per a totes les persones. No obstant això, moltes de les millors feines comparteixen determinades característiques: estan ben pagades, proporcionen reptes i creixement personal, coincideixen amb els nostres talents i habilitats, no són massa estressants, ofereixen marge per progressar al llarg de la carrera laboral i permeten gaudir d’un bon equilibri entre vida i feina. Per descomptat, la importància de cadascun d’aquests punts depèn de cada persona, i això fa que el concepte de millor professió sigui molt subjectiu. Hi ha diversos recursos en línia que ajuden a avaluar aquestes categories.
Pregunta: Quin és un dels principals detonants de l'autisme en la generació actual?
Resposta: Una investigació ha descobert que exposar nadons o infants menors de dos anys a 2 hores de pantalla cada dia pot provocar autisme i altres retards significatius en el desenvolupament. Per evitar factors ambientals que poden desencadenar l'autisme, es recomana que els pares d’infants, o les persones que se’n facin càrrec, interactuïn amb ells i els socialitzin en lloc d'exposar-los a hores de pantalla. La investigació també mostra que les taxes d'autisme són altes en famílies nuclears en què l'ús d’aparells o multimèdia és elevat.
Pregunta: Per què al humans els agraden els gossos?
Resposta: Als humans els agraden els gossos perquè fa almenys 18.000 anys que evolucionen junts. Durant aquest període, els gossos han après a identificar i entendre expressions humanes complexes, com ara senyals facials, llenguatge i tons de veu. Al mateix temps, la fisiologia i el desenvolupament cognitiu dels gossos han fet evolucionar els conjunts de músculs facials i les vocalitzacions i les habilitats de comunicació cognitiva que els permeten comunicar els seus estats emocionals i físics.
Pregunta: Com es calcula el handicap d’un golfista?
Resposta: El handicap d'un golfista es calcula fent la mitjana de les 8 millors puntuacions de les últimes 20 rondes.
Pregunta: És un esport fàcil el golf?
Resposta: El golf pot ser un esport molt complicat; de fet, molta gent admet que el golf és l'esport més difícil que hi ha. Si no hi has jugat mai, pot costar entendre com de difícil és el golf. Un percentatge molt reduït de jugadors arribaran a convertir-se en jugadors d’elit o professionals.
Pregunta: Dona’m una llista de possibles motius pels quals es divorciaria una parella.
Resposta: La gent se separa per diversos motius, com ara per divergència d'opinions sobre on viure; estrès financer; voler coses diferents a la vida; infidelitat; tenir diferents maneres d’entendre de la criança; desamor; tenir divergències sobre tenir fills o no; tenir relacions difícils amb els sogres i tenir diferents visions i estil de criança.
Pregunta: Com s’obté el color verd a partir d’altres colors?
Resposta: Pots crear color verd si barreges blau i groc.
Pregunta: Classifica els següents animals segons si són tipus de tauró o d'ocell: martell, àguila, tigre, dent de serra, punta negra, oriol, àguila pescadora, falcó, gran blanc.
Resposta: El martell, el tigre, la dent de serra, la punta negra i el gran blanc (o tauró blanc) són tipus de taurons. L'àguila, l'oriol, l'àguila pescadora i el falcó són tipus d'ocells.
Pregunta: Què és el beisbol?
Resposta: El beisbol és un esport molt popular practicat per milions de persones. Els equips juguen per torns d'atac i de defensa. L'objectiu de l'equip que colpeja és arribar a la base per aconseguir corregudes. L'objectiu de la defensa és treure els batedors. L’equip que arriba al final del joc amb més corregudes és el guanyador.
Pregunta: Què és un diagrama d’arquitectura?
Resposta: Un diagrama d'arquitectura és un disseny visual que representa fluxos de procés, fluxos de treball de gestió de processos empresarials, fluxos de treball de tecnologia, fluxos de treball de dades i molt més. Es representen amb diferents formes, paraules, línies i fletxes que mostren el flux visual. Ajuden als enginyers, arquitectes, dissenyadors i parts interessades a entendre la disposició d'un projecte, els defectes actuals del disseny del sistema i com fer que l'estat de l’arquitectura del futur sigui més robusta i resistent al canvi.
Pregunta: Quants oceans hi ha al món?
Resposta: Al món hi ha 7 oceans.
Pregunta: Quins usos té una galleda de jardí amb un forat?
Resposta: Una galleda amb un forat és un mal negoci si has de posar-hi líquids. Tanmateix, la galleda encara pot ser útil per a molts altres usos. Per exemple, es pot fer servir per guardar-hi objectes (per exemple, roques, brossa o joguines), que solen ser més grans que la mida del forat. La galleda també es pot reutilitzar com a regadora o com a tamboret per seure-hi mentre es treballa al jardí.
Pregunta: Com és l’experiència de tenir un gos que deixa pèls per tot arreu?
Resposta: Un gos que deixa pèls pertot és una forma de vida. Et lleves amb pèls a la boca. Més tard, quan fas el llit, els pèls volen per tot arreu. Quan vas a vestir-te, trobes pèls a tota la teva roba. Quan et raspalles les dents, també trobes pèls al raspall. Quan finalment estàs a punt, has de dedicar uns minuts més a raspallar-te la roba i passar l'aspiradora darrere teu abans de sortir. Per acabar, és probable que tot el que facis a casa tingui pèls, de manera que t’hi acabes acostumant i aprens a conviure amb el teu bebè de peluix.
Pregunta: Classifica aquests vehicles segons si es tracta de vehicles de dues rodes o de quatre: cotxe, girocotxe, furgoneta, moto, patinet, vehicle tot terreny (ATV), bicicleta i Segway.
Resposta: Els vehicles amb dues rodes són: bicicleta, moto, patinet, girocotxe i Segway.
Els vehicles amb quatre rodes són: cotxe, furgoneta i vehicle tot terreny (ATV).
Pregunta: Quins dels següents són els ingredients típics que s'incorporen a un gelat de banana split: taronges, plàtans, gelats, pa de plàtan, cireres al marrasquí, adobats, nata muntada, nous picades, pomes picades, sabates lunars?
Resposta: Plàtans, gelat, cireres al marrasquí, nata muntada i nous picades.
Pregunta: Com es resten dos nombres?
Resposta: La resta és una operació que identifica el recompte total d'objectes d'una col·lecció d'elements després de treure un recompte específic d'elements del total inicial.

Podeu restar dos nombres començant amb un recompte inicial, que és el nombre a restar, i un segon recompte que representa el nombre a restar. A continuació, traieu-ne un del recompte inicial i repetiu aquesta operació pel nombre d'elements del valor de resta.

La resta no és associativa, és a dir, l'ordre en què es realitza la resta és important. Per exemple, set menys tres (7 - 3) equival a quatre (= 4), però quatre menys set (4 - 7) és igual a menys tres (= -3).
Pregunta: Digues almenys quatre noms de tipus de cursos d’aigua dolça diferents.
Resposta: Rius, rieres, canals i llacs.
Pregunta: Quants peus són una milla?
Resposta: 5.280 peus.
Pregunta: Com es prepara un sandvitx de mantega de cacauet i melmelada?
Resposta: Per fer un sandvitx de mantega de cacauet i melmelada necessites uns quants ingredients. Primer, calen dues llesques de pa, que són fonamentals per a la recepta. A continuació, necessites de cacauet. Hi ha persones prefereixen la mantega de cacauet suau, mentre que a d’altres els agrada més la mantega de cacauet cruixent. Aquesta elecció és cosa teva. El següent ingredient és la melmelada. Com passa amb la mantega de cacauet, hi ha moltes varietats de melmelada per escollir. La més popular és la de raïm, si bé a moltes persones els agrada la de gerds o bé la de maduixa. Un cop tinguis tots els ingredients, és el moment de preparar el sandvitx. Primer, col·loca una llesca de pa al plat. A continuació, amb un ganivet, escampa la mantega de cacauet per damunt de la llesca. La quantitat de mantega de cacauet que posis depèn del teu gust. A continuació, agafa l'altra llesca de pa i escampa-hi la melmelada que hagis triat. Quan cada tros de pa tingui melmelada o mantega de cacauet, agafa les dues llesques de pa i ajunta-les. El pas final és tallar el sandvitx. Hi ha gent que s’estima més menjar l'entrepà sencer, mentre que d'altres prefereixen tallar-lo en diagonal o amb un tall al mig. Ja tens el teu sandvitx de mantega de cacauet i melmelada.
Pregunta: Quina diferència hi ha entre la part dreta i esquerra del cervell?
Resposta: L’hemisferi esquerre controla la part dreta del teu cos i s’encarrega del pensament lògic i les funcions lingüístiques. L’hemisferi dret controla la part esquerra del teu cos i s’encarrega de coses com ara la imaginació, la orientació espacial i la intuïció.
Pregunta: Quin d'aquests animals no és un os: os bru, os negre, os polar, os coala, os panda.
Resposta: La resposta és l'“os coala”. Malgrat el nom, l'os coala és en realitat un marsupial, no un os.
Pregunta: Quina diferència hi ha entre un cotxe compacte i un cotxe econòmic?
Resposta: Aquests dos termes són els que solen fer servir les agències de lloguer de cotxes per referir-se a la mida del cotxe. L’econòmic és el cotxe de lloguer més petit que hi ha, i el compacte és una mida més gran que aquest.
Pregunta: Fes una llista de 5 idees per a una primera cita.
Resposta: - Fer un cafè.
- Anar a sopar.
- Fer una activitat física, com anar d’excursió.
- Visitar un museu.
- Fer un pícnic.
Pregunta: Fes una llista dels passos necessaris per comprar un cotxe.
Resposta: - Busca models de cotxes que t'interessin a internet.
- Ves al concessionari per fer una prova de conducció.
- Pensa si vols finançar, comprar o llogar el cotxe.
- Encarrega el teu cotxe al concessionari.
- Gaudeix del teu cotxe nou.
Pregunta: Descriu els avantatges d’anar a la feina amb autobús en comptes d’en cotxe.
Resposta: Anar a la feina en autobús a la feina en comptes de fer-ho amb el cotxe redueix les emissions de gasos d'efecte hivernacle. A més, mentre ets a l'autobús, pots aprofitar per fer altres tasques que no pots fer mentre condueixes, com ara posar-te al dia de la feina, enviar missatges als amics o fer una becaina. En zones on hi ha carril bus habilitat, és possible que el trajecte en autobús sigui tan ràpid o més que en cotxe, ja que l'autobús evitarà els embussos de trànsit. Finalment, si agafes l'autobús, no t’hauràs de preocupar de buscar aparcament per al cotxe a la teva destinació.
Pregunta: Com fer i guanyar amics.
Resposta: Per senzill que pugui semblar, en realitat, fer i guanyar amics és un dels processos més difícils que hi ha. Els bons amics és el millor que hi ha a la vida. Cal molt d'esforç per conèixer i entendre la gent i crear llaços d’amistat. Aquí tens unes quantes característiques que hem de tenir per fer i guanyar amics per a tota la vida:
1. Juntament amb els seus noms, recorda el nom de la seva parella, fills i qualsevol altra persona propera de qui parlin habitualment.
2. Mostra interès de manera genuïna i escolta'ls quan parlen.
3. Anima'ls a parlar dels seus interessos.
4. No critiquis, mira de comprendre’ls.
5. Quan t'equivoquis, admet-ho.
6. Respecta les seves opinions i no jutgis.
Pregunta: Per què pestanyegem?
Resposta: Cada vegada que es tanquen les parpelles, les secrecions salades de les glàndules lacrimals repassen la superfície de l'ull eliminant petites partícules de pols i lubricant la part visible del globus ocular. En resum, el parpelleig serveix per netejar i humitejar els ulls.
Pregunta: Quins instruments són de corda i podria aprendre per poder tocar en un grup?
Resposta: Pots aprendre violoncel, violí, guitarra, baix o ukelele.
Pregunta: He de comprar una bicicleta gravel o una bicicleta de muntanya?
Resposta: Tot i que els usos que puguis fer de les bicicletes gravel i de muntanya poden coincidir en part, la resposta depèn en gran mesura de la finalitat, i de si anar per senders de muntanya és una prioritat per a tu. Les bicicletes gravel són ideals per fer quilòmetres fora de carretera de manera més eficient i passar llargues jornades dalt de la bici, tant si és per carretera o muntanya. No obstant això, la manca de suspensió significativa vol dir que, només de passar una estona fora dels camins i senders més marcats, serà costós. Les bicicletes de muntanya et permetran anar per una gamma més àmplia de terrenys, incloent-hi la possibilitat de fer senders (cal que vagis amb molt de compte si intentes circular per senders amb baixades pronunciades dalt d’una bicicleta gravel!). Per altra banda, les bicicletes de muntanya solen ser més pesades, però la suspensió completa i la geometria les fan menys eficients en comparació amb una bicicleta gravel.
Pregunta: Per què costa tant trencar una relació?
Resposta: En una relació sempre hi ha alts i baixos, però acabar amb una relació és una de les coses més difícils a què ens hem d’afrontar perquè de vegades podem tenir un sentiment de pèrdua d'esperança i d’incertesa sobre el futur. Ens acostumem tenir una persona a la nostra vida i sovint això crea una mena de xarxa de seguretat. La possibilitat de perdre aquesta sensació de seguretat fa por. En definitiva, hem de fer el millor per al nostre propi benestar i seguir endavant. Durant aquests moments complicats, és important tenir una bona xarxa de suport i buscar consol passant estones amb amics i familiars.
Pregunta: Què són els microserveis?
Resposta: Els microserveis són un enfocament arquitectònic i organitzatiu del desenvolupament de programari en què el programari es compon de petits serveis independents que es comuniquen mitjançant API ben definides. Aquests serveis són propietat d'equips petits i autònoms.